Kamu bisa jelasin ke aku soal Maria Ressa dalam bahasa melayu?

Maria Angelita Ressa (lahir 2 Oktober 1963) ialah seorang wartawan dan penulis berdarah Filipina-Amerika, beliau dikenali sebagai salah seorang pengasas bersama Rappler dan memegang jawatan Ketua Pegawai Eksekutif. Beliau sebelum ini menghabiskan hampir dua dekad bekerja sebagai wartawan penyiasatan utama di CNN bahagian Asia Tenggara. Ressa disifatkan sebagai "wartawan paling terkenal di Filipina".

Ressa dimasukkan dalam senarai Person of the Year 2008 oleh Time sebagai salah satu koleksi wartawan dari seluruh dunia memerangi berita palsu. Beliau ditangkap kerana "fitnah siber" di tengah tuduhan pelbagai kejadian berita palsu dan pengelakan cukai korporat pada 13 Februari 2019. Pada 15 Jun 2020, sebuah mahkamah di Manila mendapati beliau bersalah atas pertuduhan fitnah siber. Oleh kerana beliau merupakan pengkritik yang terang-terangan terhadap Presiden Filipina Rodrigo Duterte, penahanannya dilihat oleh komuniti kewartawanan antarabangsa sebagai tindakan bermotifkan politik oleh pemerintah kedua. Ressa ialah salah seorang daripada 25 tokoh terkemuka di Suruhanjaya Maklumat dan Demokrasi yang dilancarkan oleh Reporters Without Borders.

Beliau dianugerahkan Hadiah Keamanan Nobel bersama Dmitry Muratov pada tahun 2021 atas pengiktirafan "usaha menjaga kebebasan bersuara yang merupakan prasyarat kepada [adanya] demokrasi dan keamanan yang berkekalan." Beliau merupakan warga Filipina pertama menerima anugerah ini.